Obavještenja o riziku i sigurnosti
Obavještenja o riziku i sigurnosti (njem. R- und S-Sätze, eng. risk and safety statements) su kodificirane oznake upozorenja kojima se karakteriziraju opasne osobine određenih hemijskih supstanci, hemijskih elemenata i spojeva, kao i drugih opasnih materija koje se iz njih dobijaju. Oni su zajedno sa grafičkim oznakama opasnosti i, s njima povezanim, simbolima za opasnost jedno od najvažnijih pomoćnih sredstava unutar Evropske unije propisanih za označavanje opasnih materija. R oznake su početna tačka za klasificiranje neke opasne materije. Ukoliko se one jasno i nedvosmisleno definiraju i prihvate, iz njih proizilaze za njih neophodne oznake opasnosti, sa pripadajućim simbolima kao i neophodne S oznake.